Pyhän apostoli Jaakobin kirkko

Pyhän apostoli Jaakobin kirkko, entinen S:t Jacobs kyrka, on Pyhän Henrikin katedraalin kappeli elokuusta 2025 alkaen. Kirkon nimi tulee apostoli Jaakob vanhemman mukaan. Katolinen kirkko Suomessa on vuokrannut kirkkorakennuksen Helsingin seurakuntayhtymältä.Pyhän apostoli Jaakobin kirkko Pyhän Henrikin katolinen katedraaliseurakuntaPyhä apostoli Jaakob – Kristuksen seuraaja ja ensimmäinen apostolimarttyyri Fides 24.7.2025Marko Tervaportti: Lauttasaaren kirkko on nyt käytössä Fides 13.8.2025

Kirkkorakennusta käyttäviin katolisiin yhteisöihin kuuluu muun muassa Ukrainan kreikkalaiskatolinen kirkko Suomessa, minkä liturgiaa vietetään kirkossa säännöllisesti sunnuntaisin.

S:t Jacobs kyrka oli Suomen evankelis-luterilaisen kirkon Porvoon hiippakunnan ruotsinkielisen Johannes församlingin kirkko Helsingin Lauttasaaressa, ja se sijaitsee Lauttasaaren kirkon yhteydessä. Kummallakin kirkolla on oma kirkkosali ja niihin liitettävissä olevat seurakuntasalit. Rakennuskokonaisuus ympäröi kolmelta sivulta kirkkopihaa, jonka keskellä kohoaa kellotorni. Kirkkosalit ovat pihan vastakkaisilla puolilla, ja niitä yhdistää seurakuntasiipi aukion taustalla.

Kirkkokokonaisuuden suunnittelijat ovat arkkitehdit Marja ja Keijo Petäjä, ja sen julkisivut ovat hiekkapuhallettua valkobetonia. Kirkko valmistui vuonna 1958.

Kirkon 12-äänikertaiset urut on rakentanut ruotsalainen Robert Gustavsson. Alttaritaulun paikalla kirkkosalissa on Viktor Janssonin suunnittelema krusifiksi. Kirkkosalissa on noin 250 istumapaikkaa. Tilat peruskorjattiin vuonna 2022. Johannes församling päätti kuitenkin vuonna 2025 luopua tiloista kohonneiden kustannuksien takia ja siirtyä käyttämään muita Lauttasaaren kirkon tiloja.

 Lähteet 

 Aiheesta muualla 

Pyhän apostoli Jaakobin kirkko
Helsingin Katolinen koulu

Luokka:Helsingin katoliset kirkot
Luokka:Ukrainan kreikkalaiskatolinen kirkko
Luokka:Suomen ukrainalaiset
Luokka:Suomen kivikirkot
Luokka:Keijo Petäjän suunnittelemat rakennukset
Luokka:Lauttasaari